144000 (αριθμός)

Ο αριθμός 144.000  (εκατόν σαράντα τέσσερις χιλιάδες) είναι φυσικός αριθμός. Είναι γνωστός κυρίως για τη συμβολική και εσχατολογική του σημασία σε διάφορες θρησκείες και πεποιθήσεις. 

 Ιδιότητες 
 είναι σύνθετος αριθμός καθώς πέρα από τον εαυτό του και το 1 διαθέτει και άλλους διαιρέτες.
 αποτελεί τον 40ό αριθμό ο οποίος εκφράζεται ως σύνολο των τμημάτων ομάδων του 3ν σε 3 μέρη, ως a(ν) = (3*ν*(1-(-1)^ν+6*ν^2))/8.
 αποτελεί τον έκτο αριθμητή του αρμονικού μέσου κύβων.

Θρησκείες

 Μάγια 
Στο ημερολόγιο των Μάγια, και συγκεκριμένα στο ημερολόγιο της μακράς μέτρησης, το 144.000 αποτελεί την 5η κατά τάξη μεγέθους χρονολογική μονάδα μέτρησης ημερών η οποία είναι γνωστή ως μπακτούν και προκύπτει από το γινόμενο μικρότερων χρονολογικών υποδιαιρέσεων (20 x 20 x 18 x 20).

 Χριστιανισμός και Ιουδαϊσμός 
 Γενικά 
Ο αριθμός 144.000 έχει συνδεθεί με τις δώδεκα φυλές του Ισραήλ οι οποίες κατά την Παλαιά Διαθήκη διέθεταν η κάθε μια από 12.000 μέλη (12.000 x 12 = 144.000), ενώ αναφέρονται και σε εδάφια της Αποκάλυψης.

Κάποιοι πιστοί αντιμετωπίζουν τον αριθμό ως συμβολικό και πως αναπαριστά όλο το μέγα πλήθος των ανθρώπων του θεού στην επουράνια εκκλησία καθ'όλη την ιστορία,See "Numbers in the Book of Revelation" as an example of this view. ενώ άλλοι θεωρούν πως οι αριθμοί 12.000 και 144.000 κυριολεκτικά αποτελούν είτε τους απογόνους του Ιακώβ (πατριάρχης του Ισραήλ) είτε τα άτομα τα οποία προορίζονται να έχουν ξεχωριστό ρόλο στο τέλος του κόσμου.

 Μάρτυρες του Ιεχωβά 
Κατά τους μάρτυρες του Ιεχωβά θεωρείται πως ακριβώς 144.000 πιστοί άντρες και γυναίκες, από την Πεντηκοστή του 33 μ.Χ. έως και την παρούσα ημέρα, θα ανασταθούν και θα ανέλθουν στον ουρανό ως αθάνατα πνεύματα για να περάσουν την αιωνιότητα με τον Θεό και τον Χριστό, και πως αυτοί οι άνθρωποι είναι χρισμένοι από τον Θεό ώστε να αποτελέσουν μέλη του πνευματικού βασιλείου του.What does the Bible Really Teach?, ch. 8, p. 79 Η διαδικασία της χρίσεως γίνεται με τη λήψη του άρτου και του οίνου κατά το Πάσχα ως επέτειο της Σταύρωσης.Annual report, Yearbook, Watch Tower Bible & Tract Society, 2012http://www.jw.org/en/jehovahs-witnesses/activities/events/annual-meeting-report-2012/"The Faithful Steward and Its Governing Body", The Watchtower, June 15, 2009, pages 23–24.

 Μορμόνοι 
Οι Μορμόνοι (Εκκλησία του Ιησού Χριστού των Αγίων των Τελευταίων Ημερών) θεωρούν πως οι 144.000 αποτελούν αρχιερείες ορισμένοι από τον Θεό έτσι ώστε να διδάξουν το αιώνιο ευαγγέλιο σε όλα τα έθνη, φυλές και γλώσσες και έχουν την καθοδήγηση των αγγέλων στο έργο τους αυτό.Doctrine and Covenants 77:11

 Σκόπτζι 
Το ακραίο θρησκευτικό κίνημα των Σκόπτζι του 18ου έως τα μέσα του 20ού αιώνα στη Ρωσία και μετέπειτα ΕΣΣΔ, πίστευε πως ο Μεσσίας θα έρθει όταν θα υπήρχαν 144.000 πιστοί στις τάξεις τους, βάσει της ανάγνωσης τους στο βιβλίο της Αποκάλυψης..

 Ισλάμ 
Ο αριθμός 144.000 θεωρείται πως είναι ο αριθμός των μελών της οικογενείας και γενικότερα των κοντινών προσώπων (Σαχάμπα) του Μωάμεθ, ωστόσο έχουν προταθεί και άλλοι αριθμοί.Hughes, Thomas Patrick. A Dictionary of Islam, "Ashab" Εναλλακτικά ο αριθμός χρησιμοποιείται και ως το σύνολο όλων των προφητών του Ισλάμ,Wherry, Elwood Morris & Sale, George. A Comprehensive Commentary on the Qurán αν και αυτός ο αριθμός έχει αναφερθεί με διαφορετικά νούμερα ως 124.000 ή 244.000.

 Νεοεποχικά κινήματα 
Ο αριθμός 144.000 έχει επίσης απήχηση στα πνευματικά κινήματα τύπου Νέας Εποχής:
 η εκκλησία με την ονομασία Church Universal and Triumphant (Εκκλησία Παγκόσμια και Θριαμβεύουσα) διδάσκει πως η Σανάτ Κουμάρα (εξελιγμένο ον του πνευματικού υπερπέραντος επί της Γης κατά το κίνημα) και οι Άρχοντες της Φλόγας θα φέρουν μαζί τους 144.000 ψυχές από τον πλανήτη Αφροδίτη.
 οι ακόλουθοι του Ραελισμού (εκκλησία με πίστη στα ΑΤΙΑ ως εξωγήινους επισκέπτες) θεωρούν πως υπάρχουν 144.000 επιλεγμένοι άνθρωποι οι οποίοι θα συνεχίσουν την ανθρωπότητα σε περίπτωση όπου συμβεί γενική καταστροφή.The message, Intelligent Design, page 298
 η σατιρική εκκλησία Church of the Subgenius (Εκκλησία της Υποδιάνοιας) διδάσκει πως 144 με 144.000 άνθρωποι θα παρθούν από τους Ξίστες επί των ιπτάμενων δίσκων απολαύσεων.

 Παραπομπές 

Εξωτερικοί σύνδεσμοι
 Online Encyclopedia of Integer Sequences, 144000 - OEIS
 Properties of the number 144000 - numberempire.com

Κατηγορία:Σύνθετοι αριθμοί
Κατηγορία:Εσχατολογία